Referitor dosar 15186/23.08.2018

 **DECIZIA ETAPEI DE ÎNCADRARE**

**Nr. din .09.2018**

Ca urmare a solicitării de emitere a acordului de mediu adresate de **TURSIB SA** din municipiul **Sibiu,** str. **Munchen** **,** nr. **1,** pentru proiectul “**Realizare parcare și platformă betonată**”, propus în municipiul **Sibiu**, str.**Munchen**, nr. **1,** înregistrată la APM Sibiu cu nr. 15186/23.08.2018, precum și a completărilor înregistrate cu nr.16121/10.09.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.09.2018, că proiectul „**Construire service auto, branșamente utilități**”, **nu** **se supune evaluării impactului asupra mediului şi nu se supune evaluării adecvate.**

Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se ȋncadrează ȋn prevederile H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 punctul: 10. a).

**1. Caracteristicile proiectului**

La identificarea caracteristicilor proiectului se iau în considerare următoarele aspecte:

**a) mărimea proiectului**  Pe parcela identificată prin CF124887, (suprafața = 33.351 mp) unde actual funcționează autobaza Tursib SA, se propune construirea a 3 spații de parcare astfel :

Structura rutieră ce se aplică parcărilor este:

* Parcarea 1, S=293 mp
* 6 cm pavaj, culoare ciment
* 5 cm strat de poza din nisip
* 15 cm strat de fundație superior din piatră spartă
* 25 cm strat de fundație inferior din balast
* Parcarea 2, S=442 mp
* 6 cm pavaj, culoare ciment
* 5 cm strat de poza din nisip
* 15 cm strat de fundație superior din piatră spartă
* 25 cm strat de fundație inferior din balast
* Parcarea 3, S=2370 mp
* 25 cm strat de uzură din beton de ciment rutier BcR 4.5
* 20 cm strat de fundație superior din piatră spartă
* 30 cm strat de fundație inferior din balast
* 20 cm strat de fundație inferior din balast

Proiectul deține punctul de vedere nr. 23242/03.09.2018, emis de APĂ – CANAL S.A. și punctul de vedere nr. 6100/TL/22.10.2018, emis de A.N. Apele Române – S.G.A. Sibiu, în care se menționează că separatoarele de hidrocarburi existente pot prelua apele pluviale de pe parcările propuse.

Pentru evacuarea apelor pluviale de pe suprafața parcărilor s-au proiectat pante longitudinale și transversale astfel încât acestea să fie conduse către elementele de evacuare a apelor pluviale.

Pentru scurgerea apelor pluviale se vor monta rigole tip scafă ce vor direcționa apele spre gurile de scurgere montate.

Pentru scurgerea apelor pluviale de pe parcările 1 si 2, s-au prevăzut rigole tip scafă care vor prelua apa de pe parcări și le vor direcționa spre gurile de scurgere existente pe strada adiacentă.

Pentru scurgerea apelor pluviale de pe parcarea 3, s-au prevăzut pante transversale și longitudinale, care să direcționeze apele spre gurile de scurgere existente.

Proiectul prevede organizare de șantier în incinta amplasamentului, fără montare de rezervoare de combustibil.

**b)** cumularea cu alte proiecte – proiectul propune creare de noi locuri de parcare auto în autobaza proprie pentru a deservii necesităților noi;

**c)** utilizarea resurselor naturale – în cantităţi limitate în etapa de realizare a proiectului: agregate minerale, combustibil.

**d)** producţia de deşeuri – în perioada de construcţie vor rezulta deşeuri din construcţii și deșeuri menajere, care vor fi gestionate prin societăţi autorizate; iar în perioada de funcționare vor rezulta deșeuri menajere, deșeuri metalice și deșeuri contaminate cu substanțe periculoase, nămoluri de la deznisipator/separator produse petroliere - care vor fi gestionate prin firme autorizate.

**e)** emisiile poluante, inclusiv zgomotul şi alte surse de disconfort – pe perioada execuției lucrărilor: emisiile generate sunt: zgomot, pulberi în suspensie, precum și un impact asupra solului temporar, nesemnificativ, reversibil; pe perioada de funcționare – emisiile generate vor fi următoarele: ape pluviale trecute prin separatorul de produse petroliere existente, cu evacuare în canalizarea pluvială; pentru aer – noxe asociate circulației autovehiculelor, zgomot.

 **f)** riscul de accident, ţinându-se seama în special de substanţele şi de tehnologiile utilizate – se vor respecta normele de protecţia muncii, normativele tehnice de proiectare și execuție a acestor instalații, precum și normativele P.S.I.,în vigoare.

**2. Localizarea proiectului**

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

**2.1. utilizarea existentă a terenului** – Proiectul de dezvoltare este propus într-o zonă cu caracter industrial. Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare.

**2.2.relativa abundenţă a resurselor naturale din zonă, calitatea şi capacitatea regenerativă a acestora** – nu e cazul

**2.3. capacitatea de absorbţie a mediului, cu atenţie deosebită pentru**:

**a)** zonele umede – nu e cazul

**b)** zonele costiere – nu e cazul

**c)** zonele montane si cele împădurite – nu e cazul

**d)** parcurile şi rezervaţiile naturale – nu e cazul

**e)** ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc. – nu e cazul

**f)** zonele de protecţie specială, mai ales cele desemnate prin Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

**g)** ariile în care standardele de calitate a mediului stabilite de legislaţie au fost deja depăşite – nu e cazul

**h)** ariile dens populate – nu e cazul

**i)** peisajele cu semnificaţie istorică, culturală şi arheologică – nu este cazul.

**3. Caracteristicile impactului potenţial**

Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

**a**) extinderea impactului: aria geografică şi numărul persoanelor afectate – impactul asupra mediului, pe perioada implementării proiectului și funcționării va fi local;

**b)** natura transfrontalieră a impactului – nu e cazul;

**c)** mărimea şi complexitatea impactului – impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**d)** probabilitatea impactului – în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediului;

**e)** durata, frecvenţa şi reversibilitatea impactului – impact nesemnificativ, de scurta durată pe perioada implementării proiectului, impact nesemnificativ, reversibil – pe perioada funcționării;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat, a memoriului tehnic elaborat conform Ord. nr. 135/2010, și avizelor obținute;
* nu se vor depozita materiale de construcţie sau deşeuri în afara perimetrului organizării de şantier;
* se vor realiza spaţii special amenajate, pentru colectarea/stocarea temporară a deşeurilor rezultate în timpul lucrărilor de execuţie a proiectului; nu se va degrada mediul natural sau amenajat, prin depozitări necontrolate de deşeuri de orice fel;
* se vor lua măsuri pentru evitarea poluării solului și subsolului cu carburanți sau ape uleioase urmarea operațiunilor de construcție sau ca urmare a funcționării instalațiilor;
* la finalizarea proiectului aveți obligația solicitării și obținerii autorizației de mediu.

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul nr. 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Prezenta decizie a fost emisă în 3 (trei) exemplare originale, fiecare având un număr de 4 (patru) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**p. DIRECTOR EXECUTIV, p. ŞEF SERVICIU AVIZE,**

 **Ioan FRĂTICI ACORDURI, AUTORIZAŢII,**

 **Livia MITEA**

**ÎNTOCMIT,**

**Simona ZAMBORI**